Apa khabar? Saya Raegan.
Saya nak buat video YouTube kerana saya bosan.
Mungkin orang rasa itu kerja bodoh, tapi itulah yang terbaik.
Saya memang suka memperlihatkan diri untuk jadi tontonan orang.
Saya memang suka buat sesuatu dan tunjuk kepada orang.
Saya selalu kongsi pasal diri saya.
Saya kongsi pasal transisi jantina saya,
kehidupan seharian, muzik dan sebagainya.
Saya nampak macam 12 tahun. tapi saya dah 16 tahun.
PIPER 9 TAHUN
Saya kenal Piper dan Tiffany melalui Matt Dugan, pengurus saya.
Ramai pempengaruh bergandingan untuk buat kandungan bersama.
TIFFANY SMITH IBU PIPER
Kali pertama jumpa Tiffany, dia ibu yang santai dan menyeronokkan.
Dia selalu tanya pasal transisi saya.
"Bila awak nak buat pembedahan?"
Dia selalu tanya pasal itu dan tubuh saya
yang saya rasa sangat seksual dan agak tak senonoh.
Satu malam, kami pergi ke rumah Tiffany untuk buat kandungan.
Tiffany hidang alkohol.
Dia keluarkannya dari kabinet dapurnya.
YOUNOW SIARAN LANGSUNG
Saya buat strim langsung. Kami minum, baca komen dan berseronok.
Saya mabuk.
Tiffany mabuk.
Tiba-tiba, Tiffany cakap dia nak masuk dalam strim langsung itu.
Dia pun duduk di sofa dengan kami.
Kami duduk di hujung sofa.
Saya masih ingat. Mula-mula, dia letak tangan di bahu saya.
Kemudian, dia urut saya guna kedua-dua tangan.
Dia usap lengan saya.
Dia pegang-pegang badan saya.
Dia tarik baju dan kolar saya.
Dia cakap saya kacak dan seksi.
Piper mula rasa pelik dan cakap, "Okey, ibu. Cukup."
Kemudian, dia cium saya.
Pada masa itu, saya baru 17 tahun.
Saya cuma ketawa dan cakap, "Kita patut tamatkan strim langsung ini."
Saya terus tamatkannya apabila dia cium saya kali kedua.
Saya sedar walaupun mabuk.
Saya tahu itu salah.
Apabila buka Instagram dan media sosial, klip itu dah tular.
Peminat saya sangat marah.
Mereka kata, "Dia baru 17 tahun."
"Dia akan masuk penjara."
Malam itu, saya tak boleh tidur.
Saya takut disebabkan itu, karier saya akan hancur.
Apabila bangun esoknya, klip itu dah tiada.
Semuanya.
HALAMAN INI TIDAK TERSEDIA
Saya tak jumpa klip kami bercium atau apa-apa rakaman strim langsung itu.
HANTARAN TELAH DIPADAM
Semuanya dah tiada. Baik di YouTube, mahupun Instagram.
Apa dah jadi?
Saya tak buat laporan polis kerana risau akan status kami dalam industri ini,
kesannya ke atas karier saya dan saya takut karier Piper akan musnah.
Sejak itu, kami tak bercakap.
Pada masa sama, saya terfikir,
"Kalau orang boleh padam klip itu, apa lagi yang mereka boleh buat?"
DIARAHKAN OLEH JENNA ROSHER DAN KIEF DAVIDSON
Hai! Selamat kembali ke saluran saya.
Hari ini, saya nak buat cabaran yang sangat mengujakan.
Sebelum kita mula, saya ajak kawan baik saya, Piper!
Ajak apa? Ini rumah saya.
Oh, yalah. Saya…
Secara strateginya, keupayaan Tiffany Smith membina jenama
dan memanfaatkan momentum itu untuk tubuhkan The Squad
ialah tindakan yang bijak.
Dia mula raih pendapatan besar.
Sampai satu tahap, dia mampu raih hingga $500,000 sebulan.
Duit turun mencurah-curah.
Dia memang ditakdirkan untuk raih berjuta-juta dolar.
Masuk dengan gaya selamba dan cakap, "Shalom, semua."
Dia pandai mengarah-arahkan orang dan pastikan orang ikut cakap dia.
Dialah maestro dalam orkestra ini.
Biasanya kalau sunting video, saya guna muzik untuk tidurkan bayi.
Hunter berlagak seolah-olah dia sebahagian daripada kami.
Kononnya dia si abang yang disayangi dan menyeronokkan.
Sini, Sophie. Kenapa pegang di bawah?
Guna kedua-dua jari.
Dia jurukamera.
Dia yang tentukan set dan setiap pergerakan kami,
tapi Hunter cuma ikut arahan Tiffany dan merealisasikan idea dia.
Tiffany ialah dalangnya.
Kenapa saya cakap dia "dalang"? Tengoklah video mereka.
Mereka tiru video pencipta kandungan lain.
Sorok satu M&M di sini.
Dia ciplak apa-apa saja trend yang sohor kini.
Pada masa itu, cinta monyet.
GAVIN 11 TAHUN
Maaf, aku tak boleh ikut. Aku ada hal.
Apa? Dengan siapa?
Piper.
Kandungan cinta monyet ialah percintaan antara budak lelaki dan perempuan.
Mereka suka satu sama lain atau berlakon saja.
Saya pun tak faham, tapi penonton sangat sukakannya.
Cium!
"Shipping" ialah istilah slanga
untuk hubungan antara pencipta kandungan atau bintang dalam talian.
Kandungan macam itu sangat popular kerana ia menimbulkan reaksi mendalam,
jadi ramai yang tonton dan kongsinya.
Budak-budak suka.
Mereka suka tengok budak lain terkejut, takut atau beremosi.
Ini ciuman pertama saya. Saya berdebar-debar.
Komen kalau kau orang pernah, nak atau tak nak bercium.
Saya takut.
Tiffany nampak peluang untuk raih pendapatan dan tontonan
melalui budak-budak itu,
jadi Tiffany ajak Gavin sertai The Squad sebagai teman lelaki Piper.
Singkatannya, Pavin.
Tiffany rasa Sawyer perlukan teman wanita,
jadi Tiffany ajak Indi Star sertai mereka sebagai teman wanita Sawyer.
Singkatannya, Sindi.
Idea untuk bercinta dengan Indi digambarkan sebagai,
"Kita mesti rebut peluang ini. Penonton suka kandungan cinta monyet.
Peminat pasti suka. Awak akan lebih terkenal."
Tiffany yang reka jalan cerita dan Hunter akan merealisasikannya
kerana Hunter jurukamera.
Video YouTube hari ini istimewa kerana kami mungkin akan bercium.
Saya rasa sangat kekok dan malu.
Pada masa itu, saya tiada perasaan terhadap Indi.
Adakah dia suka saya? Yang pasti, dia pun tentu tak selesa.
Hore! Cium!
Pada awalnya, saya fikir,
"Biar betul? Itu salah. Mereka masih kecil."
Kemudian, kami lihat sendiri.
Kalau ada perkataan "si dia" dalam tajuk video,
jumlah tontonan berlipat kali ganda.
Selepas tengok video-video itu, kita mula anggap benda itu normal.
- Nampak kekok. - Kekok.
Budak-budak yang dipaksa untuk berlagak macam orang dewasa,
walaupun cuma cinta monyet, bercium atau apa sekali pun,
mencabuli kesucian mereka dalam aspek itu
dan susah nak kembalikan kesucian itu dalam kehidupan seharian mereka.
Mereka terperangkap di antara dua dunia.
Mereka tak boleh bezakan antara yang betul dan salah.
- Saya suka… - Saya jilat telinga awak?
- Ya. - Awak tak geli?
Frank, awak yang salah kalau saya silap cakap.
Tiffany sangat suka akan Gavin.
Dia suka buat lawak lucah dengan Gavin.
Gavin! Saya nak kacang awak, boleh?
Ha, kelakarnya!
Kami ketawa dan berlagak seolah-olah kami tahu itu skrip,
tapi kami rasa pelik kerana dia dah dewasa.
Saya terlibat membangunkan nama salah seorang ahli The Squad
sebelum dia sertai The Squad.
Saya ada sejak hari pertama.
Perspektif saya terhadap Tiffany Smith berubah
apabila saya terima banyak panggilan daripada ibu bapa ahli The Squad
tentang tekanan yang dialami oleh anak mereka,
mereka dipaksa pakai atau buat sesuatu di set
dan waktu bekerja yang panjang.
Saya betul-betul dah tak tahan. Saya nak balik.
Macam mana saya nak makan?
Apabila semakin banyak cerita terbongkar,
saya mula sedar betapa toksiknya rumah itu.
SAYA SAYANG PAVIN, TAPI MEREKA DAH PUTUS SEMALAM
JULAI 2019
Saya tak tinggalkan Piper.
Tiada sesiapa tinggalkan sesiapa.
Ibu bapa saya bawa saya keluar dari persekitaran toksik
dan saya bersyukur.
Semua orang buat tak tahu apabila Gavin tarik diri.
Dia seolah-olah lenyap daripada muka bumi.
Tiada sesiapa cakap apa-apa.
Shalom, semua! Semoga hari anda…
Walker, itu skrip saya. Sekali lagi.
Alamak.
Saya kena buat skrip sendiri kerana saya ada saluran YouTube.
Walker bermula dengan buat penggambaran iklan,
filem pendek dan episod TV.
Kami pilih untuk berkembang dalam dunia perfileman.
Kemudian, saya dapat mesej di Instagram.
Mesej itu dihantar guna akaun Piper Rockelle.
"Kami mencari pelakon kanak-kanak. Awak berminat nak buat video YouTube?"
Piper dan Gavin dah putus.
Piper perlukan teman lelaki baharu, jadi Tiffany buat pemilihan.
Ramai budak lelaki hantar gambar.
Piper mesti ada teman lelaki demi tontonan di YouTube.
Setiap kali ada ahli tinggalkan The Squad,
mereka akan cari pengganti yang seiras dan boleh bawa watak itu.
Walker dan Piper jadi Piker.
Itu nama hubungan mereka. Saya ikut saja.
Hai!
Ada Hayden dan Walker.
- Hai. - Kita ada Lev.
Jentzen pun ada.
Nama hubungan saya Jophie. Jentzen dan Sophie.
Sebenarnya, kami betul-betul suka satu sama lain.
Lakonan kami nampak hidup, tapi ia bermula sebagai uji bakat.
- Letak! Jangan! - Tak nak! Saya nak buka.
Jentzen sertai The Squad pada Julai 2019.
Sophie suka Jentzen sejak uji bakat pertama.
Saya nak pengikat rambut. Saya suka…
Tiffany sangat suka Jentzen dan dia padankan Jentzen dengan Sophie.
- Balas balik. - Jangan!
Tanggapan pertama saya terhadap Tiffany sangat positif.
Dia pemurah.
Pada masa itu, kucing kami sakit dan dia pencinta kucing.
Dia derma $1,000 untuk pembedahan kucing kami,
jadi kami fikir, "Wah, dia memang baik hati!"
Ini teman wanita saya, Sophie!
Semuanya baik-baik saja pada awalnya. Tiada apa-apa yang pelik.
- Awak tolak saya! - Saya rindu awak.
Saya pun rindu awak.
Saya fikir, "Mereka cuma bercinta di depan kamera."
Peminat suka akannya.
Kemudian lama-kelamaan, kandungannya semakin tak senonoh.
Jentzen, sekarang bukan masanya.
- Sophie. - Tolonglah.
Saya nak bersendirian sekarang.
Tiffany suruh kami berlakon dalam gaya-gaya tertentu
dan berpelukan dalam video untuk dapatkan tontonan dan tanda suka.
Di luar kamera, ia lebih seksual.
Dia suruh kami buat macam-macam, bukan bercium saja.
Saya dan Jentzen terkejut.
Sebab saya baru 12 tahun dan Jentzen 13 atau 14 tahun.
Kami tak nak buat apa yang dia suruh.
Benda tak senonoh.
Pandang sini dan senyum. Kamu boleh lambai kamera.
Buat gaya menggoda.
Saya masih ingat video budak-budak itu berkahwin.
Saya tahu tujuannya untuk raih publisiti, tapi ini kehidupan sebenar mereka.
Mereka patut tahu cara untuk bertindak dalam situasi macam itu,
tapi mereka masih terlalu mentah untuk faham maksudnya.
AVA 12 TAHUN
Saya mula aktif di Instagram semasa umur saya 12 tahun.
Saya masuk uji bakat Dance Moms.
Selepas rancangan itu disiarkan, saya dapat lebih 100,000 pengikut.
Apabila orang kenal kita,
susah kita nak jumpa orang yang betul-betul ikhlas dengan kita,
yang ikhlas berkawan dengan kita dan terima diri kita seadanya.
Dulu, saya bukan macam budak-budak itu.
Saya tak dapat bayangkan perasaan mereka
apabila dipaksa buat sesuatu yang mereka tak suka.
Macam-macam boleh berlaku apabila budak-budak raih pendapatan besar.
Jumlahnya tak masuk akal.
Hai! Saya Jentzen Ramirez. Selamat datang ke saluran YouTube saya.
Jangan lupa suka, langgan dan aktifkan notifikasi.
Selepas muat naik video pertama itu, dia dapat sejuta tontonan.
Kami fikir, "Wah, banyaknya!"
Saya tak tahu itu bukan kebiasaannya.
Saya rasa kita kena ajak The Squad!
Pendapatan saya lebih daripada mana-mana budak 14 tahun.
Saya dapat lebih $50,000 sebulan.
CAMPURKAN!
Rahsia untuk berkembang di YouTube ialah kolaborasi.
Kolaborasi berkumpulan untuk mempromosikan satu sama lain.
Kalau kita boleh berkolaborasi dengan pempengaruh yang tepat,
bangunkan jalan cerita yang berkisar pasal kita,
kita boleh mensindiketkan kandungan, tawaran jenama dan berkembang.
"Kau orang boleh ikut saya di Instragram atau TikTok."
- Lebih kurang macam itu. - Okey.
Memandangkan Hunter yang bantu tingkatkan jumlah tontonan,
Jentzen kena bayar 10 peratus daripada pendapatan kepada Hunter
dan sain kontrak.
Saya beritahu keluarga yang saya tak suka idea itu.
Andai kata kami nak bergerak solo dan cipta kandungan sendiri,
kami perlu lakukannya sendiri.
Saya kata, "Kalau kamu nak buka saluran YouTube,
biar ibu yang rakam, sunting dan urus saluran kamu."
Itulah yang berlaku selama berbulan-bulan dan kami belum sain kontrak.
300 RIBU
Tiffany dan Hunter ambil untung daripada saluran budak-budak itu
dan itu normal dalam situasi ini,
tapi yang tak normalnya,
ibu salah seorang daripada budak-budak itu yang kawal segala-galanya.
Apa? Awak nak mengurat teman lelaki saya?
Apabila jenama The Squad semakin popular, Tiffany jadi semakin tamak.
Tiffany yang tentukan siapa dapat tawaran jenama,
apa jenamanya, berapa bayarannya dan siapa yang pegang produk.
Mula.
"Kalau saya beri awak tawaran jenama ini, awak kena buat video.
Kalau pakai macam ini,
awak akan jadi gambar kecil untuk tiga video terbaharu Piper
dan pelanggan awak akan naik berlipat kali ganda,
jadi pakai bikini itu."
Sayalah jurugaya budak-budak itu.
Hari-hari, kerja saya ialah beli baju.
Saya akan beli baju sukan yang comel atau baju-baju yang sedondon.
Baju untuk budak perempuan 11, 12 tahun.
Tiffany marah dan cakap,
"Piper bukan Sophie! Dia murahan.
Beli baju seksi dan lebih terdedah untuk dia."
Saya sangat terkejut.
Kawan saya buat gambar kecil video mereka.
Dia dapat arahan untuk buat buah dada mereka nampak lebih besar,
kecilkan pinggang, besarkan punggung, paha
dan buat badan yang lelaki berotot.
Tiffany kata, "Orang suka seks. Seksi lagi."
Kita tahu itu salah, tapi kita tak boleh cakap apa-apa.
Lama-kelamaan, benda itu jadi normal.
Saya dah tunjuk gaya menari…
Kebanyakan pempengaruh kanak-kanak,
apabila mereka akil baligh,
semua kandangan tak senonoh dan melampaui batas itu
boleh jadi lebih provokatif atau keterlaluan
untuk terus tarik perhatian, keterlibatan orang
dan memuaskan pelanggan serta penonton mereka.
Internet ini luas. Pasal pencipta kandungan kanak-kanak,
kita ingat pelanggan mereka ialah kanak-kanak lain.
Malangnya, tiada sesiapa kenal mereka.
Saya rasa ramai ibu bapa yang tipu diri sendiri.
Kalau mereka hadam realitinya,
mereka terpaksa mengaku yang mereka membahayakan anak-anak mereka.
Semasa mereka masih baharu,
saya tonton video Piper selepas hari jadinya yang kesepuluh.
Tengoklah semua hadiah ini!
Di belakang dia, ada berkotak-kotak hadiah.
Saya nampak flamingo merah jambu, anak patung haiwan dan banyak squishy.
Semua itu hadiah daripada seorang peminat.
Namanya Megan.
Saya fikir, "Wah, baiknya Megan!"
Saya tak pernah jumpa Megan.
Mula-mula, saya ingat Megan budak perempuan.
Rupa-rupanya, dia seorang lelaki dewasa.
Megan menyamar sebagai budak perempuan dalam talian.
Kononnya dia peminat Piper dan ada semua gambar Piper.
KALAU SUKA, KAHWINLAH
Tiffany cakap, "Dia suka gambar Piper.
Dia suka Piper.
Kalau awak nak hadiah, hantarlah gambar-gambar Sophie.
Bukan gambar bogel.
Gambar semasa penggambaran, tapi dia penyumbaleweng."
Dia tahu Megan penyumbaleweng.
GAVIN BILA AWAK DAN PIPER NAK PAKAI BAJU RENANG
Saya selalu dengar, "Piper, Megan nak cakap dengan kamu!"
Piper akan pergi dan cakap, "Hai, Megan!"
Hanya dengan melayan dan menghantar gambar Piper,
Tiffany dan Piper dapat beg Gucci daripada Megan.
Kena bawa beg Gucci!
Macam-macam lagi hadiah mahal.
Komputer baharu, kamera baharu,
kanta kamera, mikrofon dan iPhone kalau dia minta iPhone.
Dia dapat papan hover.
Apa-apa saja yang Piper minta, Megan akan tunaikannya.
Kemudian, Megan mesej Sophie. Saya terus sekat dia.
Hai, semua! Dah dua hari sejak…
Corinne balik rumah dan tanya saya,
"Kenapa lelaki dewasa suka cium seluar dalam?"
Saya…
Saya terfikir, "Siapa beritahu dia semua itu?"
Piper masuk kelas lakonan, vokal dan sebagainya.
Selepas hantar Piper, Tiffany cakap,
"Saya nak pergi pejabat pos dan hantar barang."
Dia bawa beg dan di dalam beg itu, saya nampak seluar dalam Piper.
Saya tanya dia, "Kenapa awak nak hantar seluar dalam?"
Dia jawab, "Lelaki dewasa suka ciumnya."
Saya terpinga-pinga.
Saya fikir, "Apa dia mengarut ini?"
Saya pergi tanya Tiffany.
Dia jawab, "Alahai, janganlah dramatik sangat!"
Saya rasa ramai orang susah nak faham
punca kami terus bertahan dalam situasi itu…
Sebab saya ingat saya boleh lindungi Corinne.
Patutkah orang dewasa dibenarkan melanggan kandungan eksklusif bawah umur?
Sebab itulah yang berlaku di pelbagai platform.
Berdasarkan satu statistik di Australia,
60 peratus imej yang ditemui dalam komputer pemangsa disalin
daripada media sosial.
Dalam sebuah artikel The Wall Street Journal,
ada tertulis, "Instagram lubuk golongan pedofilia."
PEMPENGARUHNYA SEORANG REMAJA PEREMPUAN
Kami habiskan masa berbulan-bulan menyiasat
beberapa isu keselamatan kanak-kanak di platform Meta.
Dalam hampir semua kes pempengaruh kanak-kanak perempuan,
mereka tahu sebilangan besar pengikut mereka ialah lelaki dewasa.
Penari atau ahli gimnastik
ada ramai pengikut yang ikut mereka atas sebab yang salah.
Saya terima banyak komen dan mesej yang pelik dan menakutkan.
Di mana-mana platform pun, algoritma akan menilai dan menghidangkan
jenis-jenis kandungan yang selari dengan minat kita.
Sisi gelapnya,
kalau kita orang dewasa yang berminat dengan kanak-kanak,
ia bukan saja memudahkan kita mendapatkan kandungan haram,
malah apa saja kandungan berkaitan kanak-kanak.
Aspek yang paling membimbangkan dalam siasatan ini bagi saya
ialah orang dewasa saling berkongsi gambar yang disalin dari Instagram
dan membincangkannya dalam konteks yang sangat menjijikkan.
PEMPENGARUH REMAJA DIURUSKAN IBU DIINTAI LELAKI DEWASA
Dalam artikel The New York Times, ada komen daripada pemangsa yang berbunyi,
"Terima kasih ibu-ibu pengurus. Mereka hidangkan semua ini secara percuma.
Tak payah susah-susah kami nak cari."
Apabila baca komen macam itu, saya terfikir,
"Kenapa ada ibu bapa yang pejam mata?"
- Tengoklah rupa dia. - Okey, pergilah kepada Sophie.
Okey, baiklah.
- Dahlah, saya dah bosan. - Sabar! Kami sayang awak.
Saya rasa Piper teruskan penggambaran kerana dia terpaksa.
Itu periuk nasi dia, jadi dia tiada pilihan.
Dia pernah beritahu ibu dia.
Piper cakap, "Saya tak nak buat video,"
tapi esoknya dia buat penggambaran macam biasa.
Piper, jangan jilat jari! Kotor, tahu?
Tiga, dua, satu.
Setiap kali saya risau akan Piper,
Tiffany akan cakap, "Piper tahu kerja dia.
Dia akan buat apa saja yang disuruh."
Mula! Kamera…
Saya tak tahu bila kali terakhir Piper pergi sekolah atau ada kawan sejati.
Dia terperangkap dalam dunia itu.
Banyak kali Piper cakap dia tak nak buat penggambaran
dan nak pindah balik ke Georgia.
Saya rasa dia tak nak pun datang ke LA.
Pada Mac, dunia dilanda COVID-19.
Semua orang terpaksa berkurung di rumah.
Tengoklah siapa dah kembali! Piper Rockelle!
Piperazzi sangat bersemangat!
Sebenarnya, saya suka kena kuarantin.
Saya memang suka duduk di rumah, jadi saya tak kisah.
COVID merancakkan lagi industri pempengaruh kanak-kanak.
Semua orang melekat dengan telefon,
habiskan berjam-jam menonton kandungan pempengaruh kanak-kanak
dan grafnya semakin menaik.
Semasa COVID, saya capai sejuta pelanggan di YouTube.
Langganan dan tontonan semua orang naik berganda-ganda
kerana orang tonton YouTube di rumah.
Itu saja orang buat, tonton TV atau YouTube.
- Hei, Connor! - Yo!
- Connor! - Hei, Connor! Apa khabar?
Connor sertai The Squad semasa COVID mengganas.
Seluruh industri tutup. Kemudian, siri dia dibatalkan.
Peluang-peluang dia yang lain pun dibatalkan,
jadi dia mula rapat dengan ahli The Squad lain.
Kita semua ada geng. Kita cuma melepak sesama sendiri,
jadi saya tak rasa pelik apabila kami cuma lepak dengan mereka.
Waktu kerja semakin panjang.
Durasi video semakin lama.
Kami rakam lebih banyak video.
Beban kerja bertambah berlipat kali ganda dan ia sangat memenatkan.
Kadang-kadang, saya tak pakai mekap kerana terlalu penat dan tak sempat.
Saya kena buat penggambaran.
Semasa COVID, kami baru pindah dari Georgia ke Vegas.
Kami tak kenal sesiapa. Anak-anak pun tak pergi sekolah.
Cuaca di Vegas sangat panas. Budak-budak tak keluar,
jadi apabila orang lain berkurung di rumah,
kami teruja dapat pergi ke LA.
Saya masih ingat ibu saya beritahu, "Kita nak ziarah Piper di LA."
Saya dan Claire sangat gembira.
Ahli baharu lagi?
Ramainya! Kena buang sikit.
Frank, ini Claire.
Apabila sertai The Squad semasa COVID, saya rasa sangat bersyukur
kerana dapat lepak dengan mereka,
sedangkan budak lain terkurung di rumah dan belajar dalam talian.
Apa khabar, Claire Bears?
Hari ini, kita nak buat satu lagi video usikan!
USIKAN
Claire memang teringin nak berlakon.
Dia masuk kelab drama di sekolah,
jadi ini peluang keemasan untuk dia kejar impiannya.
Apa salahnya?
Disebabkan kami terasing,
budak-budak itu selalu melepak kerana tiada sesiapa yang pergi sekolah.
Mereka jadi sangat rapat.
Kalau ada masalah, mereka saling membantu.
Apa?
Pay kata kadang-kadang, mereka tak makan tengah hari
dan Claire akan tidur pukul 1.00 atau 2.00 pagi,
tapi isu lebih besarnya ialah kami, Piper dan Tiffany saudara.
Saya teruja nak rapat semula dengan Tiffany.
Saya kerja dengan dia secara percuma. Dia nak bayar gaji saya.
Saya cakap, "Kalau tiada duit, tak apa.
Saya tak kisah kerana kita adik-beradik."
- Hei, semua! - Hei, semua!
Selamat datang ke saluran YouTube saya.
Saya tak percaya daripada kosong,
kami boleh dapat beratus-ratus ribu hingga setengah juta langganan
di saluran YouTube kami.
Saya macam tak percaya apabila kami mula jana pendapatan.
Jumlahnya sangat banyak.
Sampai bingung dibuatnya.
Macam, "Oh, Tuhan! Betulkah?"
Ramai pencipta kandungan, contohnya Piper Rockelle.
Kebanyakan keterlibatan dia di YouTube dan di media sosial adalah palsu.
Sebenarnya, bot.
Faedah yang berbayar.
Orang beli berjuta-juta pengikut dari negara macam Bangladesh, Pakistan
atau negara Eropah Timur kerana harganya murah.
Istilahnya "mengebot" kerana ramai orang beli pengikut,
tapi kalau kita mengebot keterlibatan, kita takkan dapat apa-apa bayaran.
Kita dibayar untuk aktiviti pengguna sah yang komen dan tengok iklan.
Kita takkan dibayar untuk 50,000 tontonan pertama itu.
Itu cuma wayang optik.
Macam umpan kerana ia menarik perhatian orang,
tapi apabila jumlah tontonan video budak-budak itu mula melonjak,
kita kena terus hidang kandungan yang penonton suka.
Video hari ini ialah Cabaran Yang Terakhir pertama saya.
Kita nak buat Cabaran Yang Terakhir.
Yang terakhir tutup FaceTime.
Yang terakhir keluar kolam.
Cabaran Tujuh Saat!
Siapa boleh habiskan hidangan Travis Scott dulu?
Siapa yang terakhir keluar dari tab ais?
Ada ramai pempengaruh.
Setiap hari, mereka paksa diri untuk buat lebih baik.
Sama juga dengan orang yang tulis skrip kandungan mereka.
Mereka perlu pastikan penonton ketagih dengan kandungan yang melampau.
Sawyer kena luka beku.
Ada banyak video yang buat kami rasa tak selesa.
Kicap!
Aduh, panasnya!
Lantaklah apa jadi sekali pun, yang penting ia dirakam.
Sophie, awak dapat "Cium hos."
Saya hos.
Kesihatan mental saya mula terkesan
kerana dalam kehidupan sebenar, saya sedih dan murung.
Itu antara detik paling sukar dalam hidup saya dan saya baru 12 tahun.
Kalau benda itu jatuh tiga kali, kamu kena cium.
- Hunter? - Ya?
- Awak sedang rakam? - Ya.
- Piper dan Lev? - Ya.
Saya rasa Piper dan Lev patut…
Suruh mereka cium sekarang.
Ya, saya dah siapkan skripnya. Secara harfiahnya…
Yakah?
Pada awalnya, ibu bapa kami boleh datang bila-bila masa,
tapi lama-kelamaan, Tiffany semakin tegas dan mengongkong.
"Boleh datang, tapi di belakang rumah saja."
Kita akan masuk dan tengok keadaan.
Mungkin kami kena cium. Tengoklah nanti.
Tiffany suruh ibu bapa tunggu di belakang rumah,
sementara Tiffany, Hunter dan budak-budak itu buat penggambaran
sangat membimbangkan kerana kami tak nampak anak kami.
Ada saja alasan untuk pisahkan kami.
Dia akan memanipulasi ibu bapa supaya kami bergaduh.
Dia tak nak ibu bapa saling berkawan.
Dalam ramai-ramai, ada seorang ibu yang dibenci.
Tiada sesiapa nak berkawan dengan ibu itu atau kami pun akan terkena tempiasnya.
Dia buat orang sokong dia dan melaga-lagakan mereka.
Yang ajaibnya, tanpa kita tak sedar.
Kita jadi macam orang gila dan tak boleh berfikir…
Dia cuci otak kami.
Kita tak boleh bezakan antara yang betul dan salah.
Lama-kelamaan, keadaan jadi tak terkawal.
AYDEN 15 TAHUN
Saya sendiri terfikir, "Macam mana aku boleh ikut cakap dia?"
Untuk video "Copy My Crush", saya kena buat apa yang dia buat.
Dia akan buat sesuatu yang saya tak boleh buat.
Ayden, baju awak basah.
Oh, Tuhan.
- Apa awak buat? - Apa maksud awak?
Dia buka baju.
Saya nak buka baju.
Saya tak sentuh pun baju saya dan cakap, "Okey, awak menang."
Tiffany cakap, "Tak, buka baju awak. Buka baju sekarang."
Saya kalah.
AYDEN MENANG!
Untuk gambar kecil, Tiffany suruh tunjuk baju dalam saya.
Saya ikut saja kerana Tiffany dah dewasa. Dia tahu apa dia buat.
Cakap, "Saya tak rasa. Boleh awak cium sekali lagi?"
Okey.
Apabila kanak-kanak disuruh buat sesuatu yang mereka tahu salah atau tak senonoh,
lebih-lebih lagi sebagai cabaran, mereka akan keliru.
Kanak-kanak tahu orang dewasa bertanggungjawab ke atas mereka.
Apabila orang dewasa itu campur tangan dalam kebolehramalan dunia,
kepercayaan kanak-kanak terhadap orang dewasa boleh terhakis.
Awak dah terkena!
Oh, Tuhan. Sebenarnya, Ruby ialah salah seorang…
Seronok buat video usikan kalau kita yang mengusik orang,
tapi tak seronoknya, kalau kita yang kena usik.
Kenapa awak buat macam ini? Saya tak faham.
Awak dah terkena!
Itulah mentalitinya dalam video-video usikan itu.
"Tak kisah, asalkan orang suka. Diam dan buat."
Hunter, mari sini sekarang.
Apa?
Dia okey? Sawyer, apa jadi?
Saya tak tahu. Dia pengsan.
Salah satu usikan yang saya tak boleh lupa ialah "kawan saya patah kaki".
- Sawyer, telefon 911. - Okey.
Piper pura-pura patah kaki.
Kemudian, dia dibawa menaiki ambulans yang kami sewa.
Saya rasa sangat sedih.
Siapa tak sedih apabila tengok kawan sendiri patah kaki
dan kena strok semata-mata untuk buat video YouTube?
Sawyer, bila kita nak beritahu semua ini cuma usikan?
- Sekarang. - Oh, Tuhan. Teruknya.
Sekarang!
Peluk Jenna dan Claire.
Hei, Claire menangis.
Akhirnya, kami tak boleh bezakan antara realiti dan video YouTube.
Kami tak tahu bezakan antara realiti dan lakonan.
Contohnya, video usikan "kena tangkap polis".
Apa khabar?
Kami dapat aduan ada gangguan. Kamu buat penggambaran tanpa permit.
Mereka upah pelakon menyamar jadi polis dan tangkap
salah seorang ahli The Squad yang bernama Lev.
Apa khabar, semua?
Sihat.
Usikan itu macam betul-betul.
Kami tak tahu yang kami diusik.
Ibu bapa kami pun tak tahu ia usikan,
jadi semua orang betul-betul takut.
- Ada apa-apa masalah? - Tak, saya…
Saya tanya dia. Kenapa dia menangis?
Saya nampak anak saya menangis semasa penggambaran itu
dan hati saya bagaikan disiat-siat.
Pusing. Hadap dinding. Pancakan tangan.
LEV 14 TAHUN
Lev kena tangkap dan Jentzen ingat ia betul-betul berlaku.
- Tuan, apa tuan buat ini? - Relaks.
- Okey, dia cuma nak… - Dia tak buat salah.
- Saya tak boleh. - Sophie…
Saya tak boleh bernafas. Saya bingung.
Saya tak tahu ia usikan atau realiti. Yang pasti, kawan saya kena tangkap.
Tidak! Lev!
Sebenarnya, saya seorang saja yang tahu ia cuma usikan.
Ibu-ibu lain tak tahu.
Saya tak sangka itu reaksi budak-budak itu.
Kamu dah terkena!
Kamu semua terkena!
Ya, saya rasa bersalah. Kasihan budak-budak ini.
Kita tak boleh agak reaksi mereka.
Apa pun, mereka akan faham. Semuanya baik-baik saja.
Kasihan dia. Jom peluk dia.
Kita semua patut peluk dia. Saya minta maaf.
Selepas penggambaran selesai, saya jumpa Tiffany.
Dia tak puas hati kerana saya tak suka usikan itu.
Dia mula marah-marah, tengking saya dan cakap,
"Tak mengenang budi! Kami dah banyak tolong Jentzen."
Tak, Peggy. Saya nak buang dia daripada The Squad.
- Cukup, Tiffany. - Dia yang kurang ajar.
- Dia tak tahu. - Patutkah kita balik?
Saya tak beritahu kerana dia akan beritahu Jentzen.
Setibanya di rumah, Tiffany telefon dan menakut-nakutkan kami.
Dia ugut nak buang Jentzen daripada The Squad.
Saya terkejut kerana selama ini, kami tak pernah ada masalah
dan dia nak buang anak saya macam itu saja?
Saya dan Johna berpakat.
Kami kongsi apa saja yang kami nampak atau dengar.
Kemudian, saya cakap dengan Walker.
Saya beritahu dia saya nak tarik diri.
Dia sangat sedih. Dia cakap, "Saya suka rumah itu.
Saya suka buat video YouTube. Mereka kawan saya."
Dia nak teruskan.
Kemudian, pada satu hari, Johna telefon saya dan tanya,
"Kita nak tarik diri sama-sama, bukan?" Saya kata, "Mestilah."
Kami ingat kalau kami berpakat, dia takkan kacau anak-anak kami.
Kami ajak Nelson, ayah Jentzen,
untuk jadi jurucakap kami
kerana kami terlalu beremosi dan dia tak tahu apa-apa.
Dia tinggal di negeri lain.
Kami minta dia ke depan dan cakap bagi pihak kami
kerana kami terlalu beremosi.
Kemudian, dia mengalah dan tunduk kepada Tiffany.
Tiffany mula menghasut dia.
Dalam masa beberapa hari, Nelson ubah fikiran.
Dia benarkan Jentzen kekal dalam The Squad dan terus bekerja untuk Tiffany.
Apabila Walker tarik diri dan Jentzen datang balik,
saya tak dibenarkan berkawan dengan Johna.
Tiffany tak suka Johna Ramirez. Semua orang tahu.
Ya, tengoklah itu. Dia tuang untuk awak.
Memandangkan Johna diharamkan untuk jejak kaki ke set,
Jentzen mesti ditemani oleh ayah dia, Nelson.
Malangnya, Tiffany hasut Jentzen
kononnya ibu dia nak bolot duit dia,
belanjakan semua duit itu dan macam-macam lagi.
Saya buat laporan polis dan pihak polis beritahu saya,
"Selagi ada pihak yang membenarkan, kes ini dianggap konflik dalaman keluarga.
Kami tak boleh buat apa-apa."
IRONINYA AWAK TIBA-TIBA MIGRAIN
Tiffany suka drama.
SETIAP KALI BUAT HAL KETIKA PENGGAMBARAN
Dia suka menganiaya orang.
Selepas dipecat sebagai jurugaya mereka, saya mula nampak dengan lebih jelas.
Semakin lama, dia semakin panas baran.
Sampai satu tahap, saya rasa dia dah gila.
Kemudian, kami diberitahu Jabatan Perlindungan Kanak-Kanak nak datang.
Ada orang buat laporan pasal Tiffany, tapi kami tak tahu siapa.
Tiffany tarik saya dan Piper ke tepi.
Dia tanya, "Sophie, awak nak ibu kawan awak masuk penjara?"
Saya jawab, "Tak nak."
"Kamu tak boleh buat silap.
Kamu kena cakap yang saya baik dan normal."
CPS pun datang.
Saya dan Piper cakap, "Tak, dia sangat baik dan penyayang."
Saya rasa sangat bersalah kerana saya tahu ia tak benar.
Hasil tinjauan CPS, "Mereka tinggal di rumah agam.
Mereka pakai baju cantik. Rumah pun bersih."
CPS boleh selamatkan budak-budak berdua itu
kalau Tiffany tak suruh mereka menipu.
Saya takut kalau kami angkat kaki, Sophie takkan jumpa Piper lagi.
Mereka akan putus kawan. Sebab itu saya bertahan.
Piper ajak saya tinggal dengan dia. Saya tak nak tinggalkan dia.
Saya kasihan akan dia.
Kami tak cakap pasal semua yang berlaku kepada kami
kerana kami tak tahu siapa yang boleh dipercayai sesama kami.
Kami takut Tiffany akan tahu apa yang kami bualkan.
Saya langsung tak percaya Claire kerana dia sepupu Piper.
Saya tak boleh cerita apa-apa kepada dia dan beritahu perasaan saya
kerana takut dia mengadu.
Pada satu hari, telefon Sophie tiba-tiba hilang,
jadi Tiffany buatkan akaun baharu.
Dia baca semua mesej kami.
Ada satu mesej yang berbunyi,
"Saya harap kita boleh ambil Piper dan lari."
Saya balas, "Ibu pun sama."
Tiffany tiba-tiba mengamuk dan ungkit semuanya.
Sophie hilang sabar. Dia melawan.
Disebabkan itu, Sophie dihukum.
Selama dua minggu, dia tak dibenarkan buat video
selagi tak minta maaf kepada Tiffany.
Dia cuma boleh kembali ke The Squad kalau saya lepaskan hak saya sebagai ibu.
Saya tak setuju.
Saya kata, "Pergi jahanamlah."
Seminggu selepas itu, kami pindah.
SQUAD - INI PENTING:
Sejak itu, mereka tak dibenarkan berkawan dengan Sophie.
Pada masa itu, Jentzen ialah teman lelaki dia.
Jentzen tak boleh berhubung dengan Sophie. Dia dipaksa untuk sekat Sophie.
Sejak itu, mereka terputus hubungan.
Tiffany rampas semuanya daripada Sophie.
Saya sedih kerana dia cinta pertama saya.
Kami tak pernah putus.
Saya tahu apabila semua orang tahu.
Okey, Elliana dah sampai. Saya berdebar-debar.
ELLIANA 13 TAHUN
Beberapa bulan kemudian, Jentzen ada teman wanita baharu.
Saya masih ingat betapa sedihnya saya.
Piper pun sama. Saya nak ada di sisi dia.
Saya tak nak tinggalkan dia.
Piper, awaklah kawan sehidup semati saya.
Saya masih rasa macam itu.
Walau apa pun, awak tetap kawan baik saya, okey?
Saya sentiasa rindu awak.
Saya merayu untuk balik ke rumah itu.
"Saya rindu Piper. Saya nak balik."
Ibu saya cakap, "Kita takkan kembali ke rumah itu."
Bukan Piper saja yang rapat dengan Sophie,
saya pun rapat dengan Sophie.
Saya sedih kami terpaksa putus kawan
atas desakan orang dewasa.
PENGGAMBARAN DITANGGUHKAN. PIPER SEDIH.
Ada hari-harinya, Piper akan menangis.
Dia tak pernah cerita sebabnya.
Dia dan Tiffany akan keluar ambil angin.
Kami tak tahu apa mereka buat atau ke mana mereka pergi.
Setibanya di rumah, dia terus masuk ke bilik dia.
Hidup macam Mr. Beast selama 24 jam!
Kita ada Emily!
- Apa kita nak buat? - Hari ini…
Rasanya sebulan selepas saya dapat plak sejuta pelanggan,
saya mula terfikir, "Apa aku buat di sini?"
Video-video saya bukan idea saya.
Saya cuma ikut arahan mereka.
Saya mula rasa kosong.
Okey, semua. Khabar angin itu benar.
Saya tinggalkan The Squad Piper Rockelle, tapi ia bukan salah sesiapa.
Kami semua masih berkawan rapat. Itulah yang berlaku, tapi…
Saya tertekan semasa mula-mula tarik diri.
Saya sedar yang saya akan hilang semua tontonan
dan pendapatan yang saya raih selama bersama mereka.
Saya hilang kawan-kawan yang melepak dengan saya setiap hari.
Sentimen itu yang buat kami bertahan selama mungkin.
Okey, saya serius.
Kita takkan sempat tengok matahari terbenam.
Saya tahu. Kita…
Saya dah tak boleh tahan apabila saya melawan Tiffany
dan saya nampak cara dia kawal situasi itu.
Saya tahu yang saya patut berhenti.
Saya kenal Tiffany selepas kami pindah ke Las Vegas.
Saya cuma kenal dia melalui cerita-cerita pasal dia,
tapi saya tak pernah nampak dia buat perangai.
SAYA SANGAT KECEWA DENGAN CLAIRE.
DIA SUKA MENYIBUK
Akhirnya, saya nampak sendiri.
DAN KURANG AJAR
Tiffany mengamuk marahkan Claire dan Elliana
kerana Claire ada buat sesuatu untuk lindungi seseorang.
…kurang ajar dengan Jentzen…
Elliana, saya tahu awak dengar. Awak teruskan…
Awak kena minta maaf kepada saya, Elliana. Budak kurang ajar!
Selepas dengar itu, ibu saya cakap, "Ibu takkan biar dia maki anak ibu."
Itulah ceritanya.
JUN 2021
Pada pagi kami pindah,
kami tak pergi penggambaran video pertama.
Saya dapat mel suara daripada Hunter.
Ashley, saya tak faham. Saya tak tahu apa yang berlaku.
Saya tak pernah main-main dan buat kerja saya betul-betul.
Sekarang, semua orang yang saya percaya dan sayang,
lebih daripada segalanya, awak pun tahu,
berubah dan tikam saya dari belakang…
Saya rasa dia tahu punca kami tarik diri,
tapi dia takut akan Tiffany.
Dalam mel suara itu, dia kedengaran sangat panik.
Saya sedih. Tiada sesiapa cakap apa-apa.
Tiba-tiba saja, kamu semua tarik diri.
Saya tengok mereka membesar dalam dunia media sosial.
Saya ambil berat pasal mereka.
Saya sedar siapa saya. Kamu buang saya macam sampah.
Boleh awak telefon saya?
Saya tak sempat ucap selamat tinggal kepada Piper.
Saya tak sempat jelaskan kepada dia yang saya pergi bukan kerana dia.
Kesalan terbesar saya ialah terpaksa tinggalkan Piper.
Ya, saya cuma nak buat…
Saya kasihan akan Piper.
Saya selalu teringat akan dia.
Kami tinggalkan dia dengan syaitan itu.
Saya anggap dia macam anak sendiri.
Moga-moga satu hari nanti, dia akan faham.
Moga-moga, dia dan Soph boleh berkawan semula.
Saya harap dia baik-baik saja.
Comotnya saya.
Hai, semua.
- Kami buat biskut halia. - Biskut halia.
Claire banyak cakap dan melawan macam budak-budak lain…
Sebenarnya, kami serius.
…tapi apabila dia tak nak keluar bilik…
Comellah!
Dia tak nak bercakap.
Hari ini, kita buat cabaran "Siapa Yang Paling Kenal Buah Hati Dia?"
Anak saya benci media sosial.
Anak saya tak nak lagi terlibat dengan semua itu.
Pusingan satu dah berakhir, jadi…
Baru-baru ini, dia cakap nak berhenti berlakon.
Itu buat saya sedih.
Saya tak dapat lindung Jentzen daripada The Squad.
Saya tak dapat selamatkan dia, jadi saya failkan perceraian
supaya saya boleh dapatkan hak penjagaan dan lindungi dia.
Itu yang saya fikir.
Tiffany hasut Jentzen, "Awak kena mohon emansipasi."
Di situlah ia bermula.
Menjelang akhir 2020, Jentzen tak nak bercakap dengan saya.
Dia tak nak jawab panggilan atau balas mesej saya.
Dia pernah cakap dia lebih sayang Tiffany berbanding saya.
Tiff, masuk! Masuk! Tengok ini! Ya!
Kalau orang jumpa Tiffany Smith hari ini,
mereka akan kata dia baik macam malaikat.
Saya ada banyak kenangan indah dengan dia, tapi semuanya lakonan.
Corinne nak balik ke Georgia.
Saya pun nak balik nanti, tapi dia…
Selepas tarik diri, semua masalah selesai. Kita tak perlu fikir lagi pasal itu,
tapi dah bertahun-tahun budak-budak itu menderita.
Apabila dengar cerita daripada budak-budak lain,
"Samalah, saya pun kena," tapi tiada sesiapa buat apa-apa.
Kebanyakan ibu bapa lari dan selamatkan anak mereka.
Okey, saya berdebar-debar. Saya akan…
Semua orang takut akan Tiffany.
Semua orang takut diri mereka dan anak-anak mereka diapa-apakan.
Saya takut. Rumah saya banyak CCTV.
Sampai satu tahap, saya rasa dia beri amaran kepada saya.
Dia datang ke Austin.
Mereka buat penggambaran di rumah saya di Austin.
Mereka masuk rumah saya,
komen pasal perabot dan gambar keluarga saya.
Kami datang! Tiffany!
Hai!
Dia duduk di meja makan saya
dan mesej dia ialah, "Sekarang, aku ada di dalam rumah kau."
Tiada istilah berpisah secara baik dengan Tiffany
kerana dia akan balas dendam
dan pastikan hidup kita sengsara.
Tiada sesiapa boleh terlepas daripada cengkaman Piper Rockelle.
Kami rasa sangat lega kerana tak perlu kembali ke rumah itu,
tapi kami tahu ada harga yang perlu kami bayar.
Apabila tiba masanya,
ia menakutkan.
TIFFANY SMITH, HUNTER HILL DAN PIPER ROCKELLE
ENGGAN DITEMU BUAL ATAU BERI KOMEN.
TIFFANY SMITH MENAFIKAN SEMUA TUDUHAN BEKAS AHLI THE SQUAD DAN IBU BAPA MEREKA.
GAVIN MAGNUS MENOLAK UNTUK DITEMU BUAL.
JENTZEN RAMIREZ DAN AYAHNYA ENGGAN DITEMU BUAL UNTUK SIRI INI.
SEKIRANYA ANDA ATAU KENALAN ANDA PERNAH MENGALAMI PENDERAAN SEKSUAL,
MAKLUMAT DAN SUMBER BOLEH DIDAPATI DI WWW.WANNATALKABOUTIT.COM
Terjemahan sari kata oleh Saffura